Permečio apygarda
Permečio apygarda (alb. Rrethi i Përmetit) – viena iš 36-ių Albanijos apygardų, esanti šalies pietryčiuose. Priklauso Girokasterio apskričiai. 22 029 gyventojai, įskaitant ir arumunų mažumą (2010 m. duomenys). Plotas – 930 km². Administracinis centras – Permetis. Ribojasi su Skrapario, Korčės, Kolonės, Girokasterio, Tepelenės ir Beračio apygardomis. Pietryčiuose turi pasienio ruožą su Graikija.